Suja, Miroslav, poslanec NR SR (2021-07-01):
Môžem? Vážené kolegyne, kolegovia, minister financií Matovič, predkladatelia tohto zákona, Matovič a jeho vláda najprv zrazí cestovky na kolená, zrazí ich na kolená alebo niektoré zlikviduje, dosť veľkú časť nezanedbateľnú a teraz sa tvári, ako ich záchranca a ide im pomáhať týmto zákonom. Samozrejme, ten zákon by sme boli potvrdili a podporili, nebol by problém. Ale tak jemu ide o dobro tých cestoviek, že k tomu chytí a šupne nejaký prílepok, len aby ten zákon neprešiel. Takže takto Matovič a jeho pročkovci idú podporovať cestovné kancelárie a podnikateľov. Ja neviem, či Kremský, či kto tu podotkol, že miliardy išli podnikateľom. Ale ktorým podnikateľom išli miliardy? Ja som nepočul, že by nejaký podnikateľ, koho som stretol, nejako významne pocítil pomoc. Kde sú tie miliardy? Áno, podnikateľom vašim, trnavskej firmičke a podobne. Tam išli miliardy, vážení kolegovia, kolegyne, ale normálnym živnostníkom, podnikateľom išla tak figa borová alebo minimum. Takže odpustite si takéto drísty, že tu dávate miliardy, aby ste podporili podnikateľov a ich zamestnancov. Viete, ja neviem, ako sa tento človek z Trnavy môže pozrieť do zrkadla, čo tak rád hovorí. Na jednej strane sa tvári, že chce pomôcť cestovkám a na druhej strane tam niečo dá, čo nedostanú. A on sa teda normálne pozerá do zrkadla. Ja neviem, či to v tom Wagnerovom ústave učia alebo čo. Teraz druhá vec. Idete dávať ľuďom peniaze za to, že sa idú očkovať. Tak najprv ste dostali väčšinu ľudí na kolena, na kolená, že ostali bez financií, že minuli všetky finančné úspory a teraz víťazoslávne im ponúkate, viete čo, milí ľudia, dám vám 90 eur, dám vám 30 euro, ak sa pôjdete zaočkovať, lebo viem, že len toto na vás funguje a len kvôli tomu, že som vás najprv zodral a dostal na kolená. Takže takto vy pomáhate ľuďom a očkovaným. Nejde vám o nič iné len o biznis, o biznis. Najprv zničíte ľudí a teraz im pekne na ruke ukazujete, aký ste vy kráľ, môžte dostať 90 euro. Odmena za sprostredkovanie. Vážení kolegovia, kolegyne, odmena za sprostredkovanie. A aby to náhodou nebolo zneužívané, tak maximálne 50 ľudí, maximálne 50 ľudí. Správne ste podotkli, že takto ich donútite. Donútite, to tu zaznelo z úst, neviem či nie Gyimesiho. Donútite starých rodičov, ľudí, ktorí sa nechcú, donútite. Viete, čo ste urobili? Úžerníci výskajú od radosti, výskajú od radosti. Vy ste legálne im dovolili vydierať ľudí a nútiť ich sa ísť očkovať a ešte im za to platíte. Beztrestnosť bude a budú zarábať. Veď to je sen každého úžerníka, čo ste vy teraz urobili. Jasné, že ten úžerník je jedináčik, sám žije, že on len 50 ľudí môže spraviť. On nemá 20 dospelých detí, on nemá ďalších poskokov, ženu a príslušníkov, ktorí nebudú môcť, ďalších 50 detí a ďalších 50 detí, ktorí budú brať za každých 50 ľudí toto sprostredkovanie. Veď to je taký biznis zasa pre niektoré skupiny obyvateľstva, že to nie je možné. A len pre jednotlivcov z týchto skupín, kolegovia. Priamo tu v pléne Národnej rady vyzývate vnukov, aby zarábali na svojich starých rodičoch. Veď to už je jaký hyenizmus. Ja si neviem predstaviť, že môj najstarší syn Gabriel by išiel za svojou starkou 80-ročnou a povedal by, starká, poď sa zaočkovať, lebo potrebujem 80 eur na diskotéku alebo 90 euro na drogy alebo na alkohol, alebo čo. Záleží ako ten vnuk, ktorý na čo trpí, vážení kolegovia, kolegyne. Si predstavte, že on takto donúti starého rodiča kvôli 90 evrom, ktorý sa nechce ísť očkovať, aby sa išiel, lebo tí starí ľudia sú niektorí izolovaní a nepotrebujú sa chrániť, lebo sú doma, nehrozí im absolútne nič. A na základe tohto mu zomre starká alebo starký. Ako tento vnuk bude celý život žiť? A keby aj nezomrel na následky tej vakcíny, že zomrel len na starobu v krátkom čase, stále tam budú tie výčitky. Aha, ja som zapredal život mojej starkej za 90 euro od pročkovcov na čele s Matovičom. Za 90 eur od judáša Pročka s Matovičom. Toto si budú tie vnúčatá vyčítať do konca života, keď sa takéto niečo stane. Chcete znížiť alebo zvýšiť zaočkovanosť, aby sa zvýšila nejaká kolektívna imunita. Ale mnohí z vás alebo mnohí z nás nechcú túto ochranu od vás, nechcú, aby ste ich, nás takto chránili, nechcú. A viete prečo? Lebo štáty, napríklad taký Izrael, kde má zaočkovanosť väčšiu ako 60 %, čo sa tam deje? Si myslia, že sú v pohode, no nie. COVID tam veselo šarapatí ďalej, delta si tam robí s nimi, čo chce. Áno, je možno pravda, že oni zabudli zavolať Matovičovi, Igorko, prosím ťa, zavolaj COVID-u, že my máme už nad 60 %, tak nech u nás nešarapatí. Na to asi zabudli. Tak potom aká kolektívna imunita? Aká? Lebo nevidel som žiadne dáta, že niekde by ukazovali, že keď máte nad 60 % zaočkovanú populáciu, že by tam nebol problém. Je tam problém naďalej. Tak aké sú benefity? Prečo nútime niekoho? Vy keď chcete, tak sa dajte zaočkovať, koľko chcete. Nikoho nenútime. Ja som nepočul žiadneho opozičného poslanca povedať, nesmieš sa dať zaočkovať, nesmieš sa dať zaočkovať. Je to na dobrovoľnosti, vážení kolegovia, kolegyne. Každý by mal mať dobrovoľne vo svojich rukách svoje zdravie, svoj život. Ak zomrie, že sa nedal zaočkovať, je to jeho vina. Ale ak zomrie, že sa dal zaočkovať, koho je to vina? Vás, ktorí nútite ľudí, aby sa dávali očkovať! To je vaša vina! To je vina pročkovcov a Matoviča! Ja som nepočul, vážení kolegovia pročkovci, hlavne tí jednoduchší, čo tu radi vystupujú a budú na mňa reagovať, ja som nepočul od týchto jednoduchých pročkovcov ani raz, že by povedali plusy aj mínusy. Nielen mínusy, plusy aj mínusy očkovania. Ja som nepočul, že by ste aspoň raz, pročkovci, zaplatili v televízii reklamu, kde sa povedia plusy aj mínusy očkovania. Spravili ste to aspoň raz? Aspoň raz ste dali prečítať ten príbalový leták, že aké sú tam riziká? Nie! A čo vás k tomu vedie, kolegovia pročkovci? Čo vás k tomu vedie, že ľudí nechcete informovať? Áno, ja som za to, aby ste hovorili plusy, keď ste presvedčení. Ale netvárte sa, že tam nie sú aj mínusy, ako to bolo mnohokrát spomínané, zápal srdcového svalu, zrazeniny a podobne. Ľudia majú právo vedieť, čo sa môže stať, čo im hrozí a majú právo sa rozhodnúť sami. Nikto z vás nemá právo týchto ľudí nútiť, že sa majú zaočkovať pod rôznymi podmienkami. Ja vám niečo poviem. Keby ste ľuďom neobmedzili cestovanie, tak sa vám, s prepáčením, 90 % z tých, čo sú zaočkovaní, na tú vašu vakcínu vykašle. Len kvôli tomu sa 90 % z tých, čo sú zaočkovaní, keď sa ich pýtam, je 90 %, aby mohli cestovať, aby mohli ísť do práce. Kvôli ničomu inému, kvôli ničomu inému, je im to jedno. Chcú cestovať a hotovo. Keby táto podmienka nebola, tak tu nemáte na úrovni 30 %, ale na úrovni, ja neviem, možno 5 % zaočkovanosť. V prvej vlne ste čo robili s ľuďmi? V televíznych reláciách tuto ten blázon z Trnavy, tamto čo sa tvári, že ma nepočuje, v televízii vykrikoval, budete prekračovať tisícky mŕtvych na chodníkoch, nebudeme ich stíhať zbierať na nákladných autách. Takto ste strašili ľudí. Áno, v televízii O päť minút dvanásť a podobne. Pročkovci sa tvária, že nič. Ale tak sa nečudujme, sú takí jednoduchší. Toto ste ľudí strašili v prvej vlne. V druhej vlne ste čo spravili? Zabili ste 12-tisíc ľudí kvôli tomu, že ste ich nahnali milióny na nepresné testovanie, nepresné testovanie. Vážení kolegovia, kolegyne, len aby ste sa nahrabali, len aby ste zarobili miliardu, tak ste ľudí nahnali ako ovce na porážku na nepresné testovanie. A výsledok? Sme topka v úmrtnosti na milión ľudí na svete. Keď porovnávame so severskými štátmi, kde tých ľudí rádovo o desiatky percent menej zomrelo a s nami, tak to nie je možné, pritom majú rovnaký počet obyvateľov. Toto je tá vaša atómová zbraň. A teraz prídete s niečím iným a zas si myslíte, že ako vy to radi hovoríte, pán Matovič, aby ste ma počul, že naši voliči žerú seno. No ani vaši nežerú seno a keď ich trikrát, štyrikrát oklamete za mesiac, tak si myslíte, že teraz, keď prídete, že vám znova uveria? Viete, ako vám môžu veriť, keď ich naženiete, ľudí, sa testovať. Váš štátny tajomník zarába 600-tisíc euro mesačne, 600-tisíc euro mesačne. To je už v pohode. Sestre Kaveckej to nevadí, že sestry nemajú peniaze, lekárom, čo tu sedia, nevadí, že nemajú peniaze. Však štátny tajomník legálne zarába 600-
-tisíc euro mesačne. To je úplne v poriadku. Vy ste tí iní. Áno, ste iní, ale tak iní, že to tu ešte nebolo. Sedem a pol eura dáte lekárovi a deväťdesiat euro dáte úžerníkovi, keď donúti niekoho sa testovať. Tak toto je vrchol, vážení kolegovia a kolegyne, toto je už vrchol. Nestihol som všetko, ani vodu minúť.